open-index/open-wikipedia-markdown huggingface dataset:
Maadlus 1996. aasta suveolümpiamängudel

**[[Maadlus]] [[1996. aasta suveolümpiamängud]]el** toimus Atlantas Ameerika Ühendriikides.

## Medalialad

Nii Kreeka-Rooma kui vabamaadluses võisteldi kümnes kaalukategoorias: kuni 48 kg, kuni 52 kg, kuni 57 kg, kuni 62 kg, kuni 68 kg, kuni 74 kg, kuni 82 kg, kuni 90 kg, kuni 100 kg ja kuni 130 kg.

## Tulemused Kreeka-Rooma maadluses

##### Kuni 48 kg

##### Kuni 52 kg

#### Mehed 57 kg

### Mehed 62 kg

### Mehed 68 kg

### Mehed 74 kg

### Mehed 82 kg

### Mehed 90 kg

### Mehed 100 kg

### Mehed 130 kg

## Tulemused vabamaadluses

### Mehed 48 kg

### Mehed 52 kg

### Mehed 57 kg

### Mehed 62 kg

### Mehed 68 kg

### Mehed 74 kg

### Mehed 82 kg

### Mehed 90 kg

### Mehed 100 kg
1. KURT ANGLE

### Mehed 130 kg
Raul Kalev

**Raul Kalev** (sündinud 21. oktoobril 1972) on Eesti suhtekorralduse konsultant ja ettevõtja, kes elab Marokos.

## Lapsepõlv ja haridus
* 1992 – Tallinna 1. Õhtukeskkool
* 1996–2004 rahvusvaheline ärijuhtimine Concordia Rahvusvahelises Ülikoolis

Kalevi noorpõlveharrastuste hulka kuulusid sõnakunstiring ja isetegevuslik teater Tallinna Mererajooni Pioneeride Majas, aastatel 1983–1989 osalemine Tallinna Noorteklubis Kodulinn. 
Kalevi pioneeriaega kuulub ka kaks vahetust rahvusvahelises pioneerilaagris Artek.

1988. aastal lõi ta kaasa Eesti Raadio Noorte Reporterite Klubis.

## Töökäik
1993–1994 oli EKJ Kalevi Pataljoni staabikirjutaja ja kantselei ülem.

1994. aastast sai Kalevist majanduslehe Äripäev ajakirjanik. 

1997. aastast töötas Kalev toiduainetekontserni ETFC Grupp meedia- ja infojuhina. Selle kõrvalt tegi ajakirjanduslikku kaastööd (Favoriit, Postimees Extra, Eesti Naine jt). 

Aastatel 1999–2001 töötas ta Eesti Telekomi infojuhina. 

1998. aastal asutas OÜ Nägu & Tegu, mis hakkas osutama suhtekorraldusteenuseid. 2023. aasta seisuga töötab ta kommunikatsioonikonsultandina ettevõttes Winston Communication. Kõrvaltegevustena arendab ta turismiteenuseid Eestis ja Venemaal, samuti juhib enda loodud Pattheego nime kandva Põhjamaise käsitööpõhiste moerõivaste ja aksessuaaride brändi arendamist ja müüki.

## Pronksiöö segadused ja kohtusaaga

2007. aastal Pronkssõduri ümber toimunud pronksiöö rahutustes vahistati ta oma kodutänaval, kahtlustatuna pronksiöö mässus osalemises. Pärast vabanemist kirjutas Kalev üleelamisest emotsionaalse artikli Postimehes, kus heitis valitsusele ette ilmselgeid inimõiguste rikkumisi (http://tartu.postimees.ee/270407/esileht/arvamus/257553.php) 

2008. aastal sattus Kalev prokuratuuri uurimise alla seoses kahtlustusega prostitutsiooni vahendamisele kaasaaitamises ja vahistati 48 tunniks. Kahtlustuse aluseks oli Kalevi poolt ühele erootilise massaaži pakkujale kirjutatud eesti keelsed reklaamtekstid. 

2009. aastal mõistis Tallinna Linnakohus Raul Kalevi kogu süüdistuse osas õigeks. Õigeksmõistvat otsust kinnitas 2010. aastal ka Tallinna Ringkonnakohus. Mõlemad kohtuinstantsid kinnitasid, et reklaamtekstide koostamises ja eestindamises ei olnud midagi kriminaalset ja kindlasti ei kvalifitseeru reklaamitegevus prostitutsioonile kaasaaitamiseks. 

## Seltsitegevus
* 1991–1995 Tallinn Valguse Tee vabakoguduse laiendatud juhatuse liige, olles samas noortepastor
* MTÜ Eesti Elulaadi Selts (tegeleb nõukogude perioodi disainipärandi kogumise ja hoidmisega) liige
* MTÜ Targa Töö Ühing (edendab Eestis kaugtööd) liige

## Isiklikku
Raul Kalevi isa on Uno Kalev (automaatikainsener ja ettevõtja, sünd 1945) ja ema Ülle Kalev (sünd 1946 Mikhein, köögimööbli disainer).

Raul Kalevi esimene abikaasa oli jurist ja endine murdmaasuusataja Jaanika Vilde, neil on kaks poega. 

Hilisemast kooselust Ilona Abdullajevaga on Kalevil kaks tütart. 

## Viited
‘Abd Rabbuh Manşūr al-Hādī

**‘Abd Rabbuh Manşūr al-Hādī** (araabia keeles عبد ربه منصور الهادي; sündinud 1. septembril 1945) on Jeemeni sõjaväelane ja poliitik, kes oli aastatel 2012–2022 Jeemeni president. Alates 22. jaanuarist 2015 ta reaalselt presidendi kohuseid ei täitnud.

‘Abd Rabbuh Manşūr al-Hādī astus 1970. aastal Jeemeni Demokraatliku Rahvavabariigi sõjaväkke. Aastal 1990 sai temast Jeemeni armees kindralmajor. Ta oli 1994. aastal lühikest aega kaitseminister.

Enne presidendiks saamist oli ta alates 3. novembrist 1994 asepresident. Pärast seda, kui president ‘Alī ‘Abdullāh Sāliḩ atentaadis vigastada sai, oli ‘Abd Rabbuh Manşūr al-Hādī 4. juunist 23. septembrini 2011 ja 23. novembrist 2011 kuni 27. veebruarini 2012 presidendi kohusetäitja.

Ta on valitseva partei Üldine Rahvakongress liige.

21. veebruaril 2012 peetud presidendivalimistel oli ta ainus kandidaat. Teda toetas nii valitsev partei kui ka opositsioon.

22. jaanuaril 2015 teatas president šiiitide mässu tulemusel vallandunud poliitilise kriisi tõttu, et astub ametist tagasi, kuid Jeemeni parlament keeldus tema tagasiastumispalvet rahuldamast. Seega tema tagasiastumine ametlikult ei jõustunud. Reaalselt oli president juba mitu päeva enne tagasiastumist mässuliste valve all koduarestis.

6. veebruaril 2015 läks kogu täitevvõim Sanaas mässuliste kätte. 21. veebruaril vabanes al-Hādī koduarestist presidendi residentsis Sanaas ja põgenes seejärel kohe oma kodulinna Adenisse, kus tegi avalduse, et ta on endiselt riigi seaduslik president.
Maadlus 1936. aasta suveolümpiamängudel

**[[Maadlus]] [[1936. aasta suveolümpiamängud]]el** toimus Berliinis, Saksamaal.

## Medalialad

* Nii Kreeka-Rooma kui ka vabamaadluses võisteldi seitsmes kaalus: kuni 56 kg, kuni 61 kg, kuni 66 kg, kuni 72 kg, kuni 79 kg, kuni 87 kg ja üle 87 kg.
* Meeskondlikult sai Kreeka-Rooma ja vabamaadluses esikoha Rootsi, teise koha Ungari ja kolmanda Soome. Eesti maadluskoondis saavutas 5 medaliga kõrge 4. koha.

## Tulemused Kreeka-Rooma maadluses

### Mehed kuni 56 kg

### Mehed kuni 61 kg

### Mehed kuni 66 kg

### Mehed kuni 72 kg

### Mehed kuni 79 kg

### Mehed kuni 87 kg

### Mehed üle 87 kg

## Tulemused vabamaadluses

### Mehed kuni 56 kg

### Mehed kuni 61 kg

### Mehed kuni 66 kg

### Mehed kuni 72 kg

### Mehed kuni 79 kg

### Mehed kuni 87 kg

### Mehed üle 87 kg
Rosen Plevneliev

**Rosen Asenov Plevneliev** (bulgaaria keeles Росен Асенов Плевнелиев; sündinud 14. mail 1964) on Bulgaaria ettevõtja ja poliitik, Ta oli 22. jaanuarist 2012 kuni 22. jaanuarini 2017 Bulgaaria president.

Ta lõpetas 1989. aastal Sofia tehnikaülikooli informaatika alal, töötas seejärel elektroonikainstituudis ning tegeles ehitusettevõtlusega.

Aastatel 2009–2011 oli ta regionaalarengu ja riigihangete minister.

Oktoobris 2011 peetud presidendivalimistel oli ta paremtsentristliku partei GERB kandidaat. Ta jõudis koos sotsialisti Ivajlo Kalfiniga valimiste teise vooru, kus võitis 52,58 protsendiga häältest.

## Välislingid
Al-Munşif al-Marzūqī

**Al-Munşif al-Marzūqī** (araabia keeles المنصف المرزوقي; sündinud 7. juulil 1945 Qurambālīyah's) on Tuneesia arst, inimõiguslane ja poliitik. 13. detsembrist 2011 kuni 31. detsembrini 2014 oli ta Tuneesia president.

Al-Marzūqī õppis Strasbourgi ülikoolis arstiteadust. 1979. aastal pöördus ta kodumaale tagasi, asutas tervisekeskuse Sūsah's ning lõi Aafrika laste väärkohtlemise ennetamise võrgustiku. Ta on juhtinud Araabia maade inimõiguste komisjoni ja olnud riigi poliitvangide kaitsekomitee asutajate hulgas.

2001. aastal asutas ta erakonna Vabariigi Kongress, mis sai legaalselt tegutsema hakata alles 2011. aastal. Ta juhtis seda (peamiselt Prantsusmaalt) kuni presidendiks saamiseni.

Novembris ja detsembris 2014 toimunud esimestel vabadel ja demokraatlikel presidendivalimistel pääses ta küll teise valimisvooru, kuid kaotas seal endisele diplomaadile ja riigiametnikule Muḩammad al-Bājī Qā‘id as-Sabsīle.

2021. aasta novembris anti Moncef Marzouki kohta rahvusvaheline vahistamismäärus riigi julgeoleku ohustamise tõttu.
Adeenium

**Adeenium** (*Adenium*) on koerakooluliste sugukonda kuuluv puittaimede perekond.

Adeeniumid kasvavad eelkõige Aafrikas ja Araabia poolsaarel, kuid ka Kagu-Aasias.

Adeeniumid on jämenenud tüvega puud või põõsad, millel on kirkavärvilised, enamasti roosad või punased õied.

Tüseda adeeniumi, *[[Adenium boehmianum]]*i ja *[[Adenium multiflorum]]*i taimemahl sisaldab südametegevust halvavaid glükosiide. Mahla kasutatakse noolemürgi valmistamiseks.

Adeeniume kasvatatakse ka ilutaime ja bonsaina.

## Liigid ja alamliigid
* *[[Adenium arabicum]]* Balf.f. (Araabia poolsaar)
** *Adenium Arabicum* subsp. *Thai Socotranum* (Tai)
* *[[Adenium boehmianum]]* Schinz (Namiibia, Angola)
* *[[Adenium multiflorum]]* Klotzsch. (Aafrika lõunaosa Sambiast alates)
* *Adenium obesum* (tüse adeenium)
** *Adenium obesum* subsp. *obesum* (Sahel)
** *Adenium obesum* subsp. *oleifolium* (Lõuna-Aafrika Vabariik, Botswana)
** *Adenium obesum* subsp. *socotranum* (Sokotra)
** *Adenium obesum* subsp. *somalense* (Ida-Aafrika)
* *[[Adenium swazicum]]*

Varem paigutati adeeniumi perekonda ka *[[Pachypodium namaquanum]]*.

## Välislingid
Pinnastee

**Pinnastee** on põllu-, metsa- või muu selline pealiskihita tee, mis on teeks rajatud või sõidukite looduslikul pinnasel liikumise tulemusena selleks kujunenud. Pinnasteed võivad olenevalt aastaajast olla ajutiselt läbimatud (näiteks kevadsuurvee ajal).

## Pinnasteed Eestis
Keskkonnaministri määrus "Metsatee seisundi kohta esitatavad nõuded" kehtestab nõuded pinnasteedele vastavalt nende järkudele.

2007. aasta alguse seisuga oli Eestis 32 kilomeetrit katteta kõrvalmaanteid. 2012. aasta alguse seisuga oli selliseid kõrvalmaanteid 27 kilomeetrit.

## Galerii

Forest trail in Põhja-Kõrvemaa, 2011-01.jpg|Kõrvemaa pinnastee jaanuaris
Forest trail in Põhja-Kõrvemaa, 2011-05.jpg|Kõrvemaa pinnastee mais
Forest trail in Põhja-Kõrvemaa, 2011-09.jpg|Kõrvemaa pinnastee septembris
Soomaa viies aastaaeg, Soomaa Rahvuspargis Viljandimaal.JPG|Suurvee tõttu suletud sõidutee Soomaal
Dirt_road_in_winter_edit.jpg|Talvine pinnastee USA-s


## Vaata ka
*Kruusatee
*teedelagu

## Viited

## Välislingid

*Metsatee seisundi kohta esitatavad nõuded
Ivar Johansson

**Ivar Valentin Johansson** (31. jaanuar 1903 – 4. august 1979 Norrköping) oli keskkaalus võistlev Rootsi maadleja. Tulnud 22 korral Rootsi meistriks maadluses.

Ivar Johansson on Kristjan Palusalu kõrval ainuke maadleja maailmas, kes võitnud ühtedelt olümpiamängudelt mõlemas maadlusstiilis (Kreeka-Rooma ja vabamaadlus) kuldmedali.

Eesti maadlejatest on Johanssoniga maadelnud August Neo, kes 1934. aasta EM-il talle kaotas.

1932. aastal anti talle Svenska Dagbladeti kuldmedal (rootsi keeles *Svenska Dagbladets guldmedalj*), Rootsi maadlejatest on autasu saanud veel: Tomas Johansson, Frank Andersson, Bertil Antonsson, Gösta Frändfors, Johan Richthoff

## Vaata ka
* Maadlus 1928. aasta suveolümpiamängudel
* Maadlus 1932. aasta suveolümpiamängudel
* Maadlus 1936. aasta suveolümpiamängudel

## Viited

## Välislingid
*
Ooniumühendid

Keemias nimetatakse **ooniumühenditeks** (ka **ooniumsooladeks**) heteroaatomit (N, O, S, As, Sb, Se, Si, Ge jt) sisaldava lähteühendi protoneerumisel (liitub H+) või mingi asendusrühma (R+, X+) liitumisel moodustuvat **ooniumiooni** (katiooni) koos vastava aniooniga.

Valik enamesinevaid ooniumioone:
*ammooniumkatioonid
**ammoonium H4N+ (protoneeritud ammoniaak)
**primaarne ammoonium   RH3N+  (protoneeritud primaarsed amiinid)
**sekundaarne ammoonium  R2H2N+  (protoneeritud sekundaarsed amiinid)
**tertsiaarne ammoonium   R3HN+  (protoneeritud tertsiaarsed amiinid)
**kvaternaarne ammoonium   R4N+ (tertsiaarse amiini alküülimine (+ R+))
*püridiiniumkatioon C5H5NH+ (protoneeritud püridiin)
*imiiniumkatioon  R2C=NR2+ (imiinist)
*fosfooniumkatioon H4P+ (protoneeritud fosfiin)
*oksooniumkatioonid
**hüdrooniumioon ehk hüdroksooniumioon H3O+ (protoneeritud vesi)

## Vaata ka
*Ioonne vedelik
Tonomeetria

**Tonomeetria** on protseduur silma siserõhu (intraokulaarse rõhu) mõõtmiseks. Seda kasutatakse silmarõhu hindamiseks ja glaukoomiriskiga patsientide jälgimiseks. Protseduuri viiakse läbi tonomeetriga, mis võib olla mehaaniline, pneumaatiline või digitaalne seade.
Torashirō Kawabe

**Torashirō Kawabe** (25. september 1890 Toyama prefektuur – 25. juuni 1960) oli Jaapani sõjaväelane (kindralleitnant).

Ta oli Jaapani sõjaväeatašee Riias, Moskvas, Berliinis ja Budapestis.

Ka tema vend Masakazu Kawabe oli kindral Jaapani sõjaväes.

## Artikleid
*Kindral Laidoner ja minu eksimused. Võitleja, september 1953, nr. 9, lk. 3.
Desmond Morris

**Desmond John Morris** (sündinud 24. jaanuaril 1928 Purtonis Wiltshire'i krahvkonnas Inglismaal) on Briti antropoloog, zooloog ja kirjanik. Ta on ka telesaatejuht ja kunstnik.

Morris sai põhihariduse Dauntsey koolis West Lavingtonis Wiltshire'is. Pärast sõjaväeteenistust õppis ta Birminghami ülikoolis, mille lõpetas 1951. aastal zooloogina. 1954. aastal sai ta filosoofiadoktoriks Oxfordi Ülikoolis kaitstud väitekirjaga "Reproductive Behaviour of the Ten-spined Stickleback", mida juhendas Nobeli auhinna laureaat Niko Tinbergen. 

Ta töötas Londoni Zooloogiaseltsis Londoni loomaaia imetajate kuraatorina. 1966. aastal lahkus ta loomaaiast, häirituna selle allakäigust.

## Tegevus meedias
Esmalt jõudis Morris avalikkuse tähelepanu alla 1950. aastail, kui ta juhtis ITV telesarja "Zoo Time", kuid ülemaailmse kuulsuse saavutas ta 1967. aastal raamatuga "The Naked Ape". Raamat on häbenematu vaade inimliigile, see keskendub inimese loomalikele omadustele ja meie sarnasustele inimahvidega ning inimkäitumise selgitamisele selle evolutsioonipsühholoogilise kujunemise kaudu küttide-korilaste eelajaloolises keskkonnas. Teost on korduvalt trükitud paljudes keeltes ning see on endiselt bestseller.

Morrise hilisemad uuringud, raamatud ja telesarjad on jätkanud selle vaatega inimkäitumisele, selgitades seda puhtzooloogilisest vaatenurgast. Tema lähenemine ja järeldused on sageli pälvinud kriitikat. 1981. aastal avaldatud raamat "The Soccer Tribe" põhines osalt uuringuil, mida Morris tegi jalgpalliklubi Oxford United direktorina, sealhulgas klubi fännide "hõimu" muusikalisi rituaale klubi koduväljakul toimunud matšidel.

## Tegevus kunstnikuna

Lisaks teaduskarjäärile on Morris ka sürrealistlilk kunstnik. Tema teosed on rippunud näitustel kõrvuti hispaania kunstniku Joan Miró omadega ning neil on oluline mõju Briti sürrealismile. Ta esimene isikunäitus toimus 1948. aastal. 1957. aastal korraldas ta kuraatorina šimpanside maalide ja joonistuste näituse Kaasaegse Kunsti Instituudis (Institute of Contemporary Arts) Londonis, kus teiste seas olid noore Congo-nimelise šimpansi maalid. Morrise maalide fragmente võib näha Richard Dawkinsi raamatute "Isekas geen" ("The Selfish Gene") ja "Pime kellassepp" ("The Blind Watchmaker") esimeste trükkide kaanel. 

### Kunstiga seotud rolle
Aastatel 1967–1968 oli Morris Kaasaegse Kunsti Instituudi direktor.

Morris andis oma panuse 1981. aasta filmi "Võitlus tule pärast" tegemisse, kui konsulteeris filmi tegijaid vanema kiviaja inimeste žestide ja kehakeele loomisel.

## Teosed eesti keeles
* "Jason imedemaal" Rapla EGC, 1992
* "Intiimkäitumine" Mondo, 2002
* "Beebi" Pegasus, 2009

## Viited

## Välislingid
* www.desmond-morris.com Koduleht koos täieliku elulooga
S8 (Berliin)

**S8** on Berliini linnaraudtee liin, mis sõidab Wildaui ja Birkenwerderi vahel. Liinil on 25 peatust ning kogu liini läbimiseks kulub 70 minutit. Liin on käigus ainult tööpäeviti ja sõidab 20-minutlise intervalliga. Zeuthenini sõidab rong siiski vaid tipptunnil, üldjuhul on liini lõpp-peatuseks Grünau.
Maadlus 1988. aasta suveolümpiamängudel

**[[Maadlus]] [[1988. aasta suveolümpiamängud]]el** toimusid Sŏulis Lõuna-Koreas.

## Medalialad

Nii Kreeka-Rooma kui vabamaadluses võisteldi kümnes kaalus: kuni 48 kg, kuni 52 kg, kuni 57 kg, kuni 62 kg, kuni 68 kg, kuni 74 kg, kuni 82 kg, kuni 90 kg, kuni 100 kg ja kuni 130 kg.

## Tulemused Kreeka-Rooma maadluses

##### Kuni 48 kg

##### Kuni 52 kg

#### Mehed 57 kg

### Mehed 62 kg

### Mehed 68 kg

### Mehed 74 kg

### Mehed 82 kg

### Mehed 90 kg

### Mehed 100 kg

### Mehed 130 kg

## Tulemused vabamaadluses

### Mehed 48 kg

### Mehed 52 kg

### Mehed 57 kg

### Mehed 62 kg

### Mehed 68 kg

### Mehed 74 kg

### Mehed 82 kg

### Mehed 90 kg

### Mehed 100 kg

### Mehed 130 kg
August Okas

**August Okas** (31. juuli 1904 Adavere vald, Põltsamaa kihelkond, Viljandimaa – 31. juuli 1987 New York) oli eesti arst ja arstiteadlane.

Ta lõpetas 1923. aastal Hugo Treffneri Gümnaasiumi, õppis aastail 1923–1930 Tartu Ülikooli arstiteaduskonnas. Eesti Üliõpilaste Seltsi vilistlane.

August Okas töötas Tartu Riiklikus Seerumi Instituudis, viimati abijuhatajana. 1944. aastal põgenes ta Saksamaale, siirdus 1948. aastal Argentinasse, oli seal Argentina Eesti Võitlejate Koondise esimees. Töötas Seerumi Instituudis. 1965. aastal siirdus ta USA-sse, töötas Madisoni farmaatsialaboris New Jersey osariigis.

## Teoseid
**Die Veränderungen der subkortikalen Ganglien bei physischer Ermüdung*. //Fol. Neuro-Chirurgica. Tartu. IX (1929)
**Sensitivity to antibiotics of 100 strains of Staphylococcus aureus* (kaasautor). // Prensa Medica Argentina. 41 (1954), 16
**Serodiagnosis of systemic candidiasis* (kaasautor). // J. Infect. Diseases 117 (1967), 2
**The susceptibility to moniliasis in children with endocrine hypofunction* (kaasautor). // Trans. Assn. Am. Physicians 80 (1967)
**Diagnostic therapeutic problems in systemic candidiasis* (kaasautor). // Mykosen 10 (1967) 9
**Antimicrobial properties of the endometrium* (kaasautor). // Obstetrics & Gynecology 31 (1968) 6

## Kirjandus
*AAUT II, 263
*Merila-Lattik, H., 441
*VES (1954), 29. VII
*VES (1974), 15. VIII
*VES (1979), 26. VII
*VES (1984), 2. VIII
*VES (1987), 10. IX

## Välislingid
*''Album Academicum Universitatis Tartuensis 1918-1944''
Kamandar Madžidov

**Kamandar Madžidov** (sündinud 17. oktoobril 1961) on aserbaidžaani rahvusest Nõukogude Liidu ja Valgevene eest võistelnud endine maadleja.

Ta võitis esikoha 1984. aasta sõprusmängudel ja 1988. aasta suveolümpiamängudel Sŏulis.

Saavutas 1996. aasta suveolümpiamängudel neljanda koha.

Võitis 1992. aastal Nõukogude Liidu meistrivõistlustel kuldmedali.

Madžidov on Valgevene maadluskoondise peatreener.

## Välislingid
*
Raymond Ndong Sima

**Raymond Ndong Sima** (sündinud 23. jaanuaril 1955 Oyemis) on Gaboni poliitik, alates 7. septembrist 2023 Gaboni peaminister. 

Ta on lõpetanud Université Paris-Dauphine'i majandusteaduse alal ning töötanud tippjuhina metsanduse ja raudteetranspordi vallas.

Raymond Ndong Sima kuulub Gaboni Demokraatlikku Parteisse.

Alates 17. oktoobrist 2009 oli ta põllumajandusminister. 

27. veebruarist 2012 kuni 24. jaanuarini 2014 ja uuesti alates 7. septembrist 2023 on ta Gaboni peaminister.

## Viited

## Välislingid
* Gabon: Biographie de Raymond NDONG SIMA, le nouveau Premier ministre
Christopher Plummer

**Arthur Christopher Orme Plummer** (13. detsember 1929 Toronto – 5. veebruar 2021) oli Kanada teatri-, teleseriaali- ja filminäitleja. 

Plummeri tuntumaid rolle on osatäitmised filmides "Helisev muusika" (*The Sound of Music*, 1965), "Ogalinnud" (*The Thorn Birds*, 1983), "Madeline" (1993), "Siseinfo" (*The Insider*, 1999), "Ameerika tragöödia" (*American Tragedy*, 2000), "Piinatud geenius" (*A Beautiful Mind*, 2001), "Meie isade lipud" (*Our Fathers*, 2005), "Emotsionaalne aritmeetika" (*Emotional Arithmetic*, 2007), "The Last Station" Lev Tolstoina (2009) ja "Lohetätoveeringuga tüdruk" (*The Girl with the Dragon Tattoo*, 2011).

Christopher Plummer on saanud kaks Emmy ja Tony auhinda, Kuldgloobuse ja Briti Akadeemia filmi auhinna. 2012. aastal pälvis Christopher Plummer filmiga "Algajad" (2011) parima meeskõrvalosatäitja Oscari. Temast sai vanim näitleja, kes on võitnud Oscari.

## Välislingid

* 
* 
* Christopher Plummer. Biography. Movies & TV. The New York Times
S9 (Berliin)

**S9** on Berliini linnaraudtee liin, mis sõidab Schönefeldi lennujaama ja Pankow' vahel. Liinil on 18 peatust ja kogu liini läbimiseks kulub 48 minutit. Liin sõidab 20-minutilise intervalliga ning õhtusel ajal on tavaliselt liin lühendatud Greifswalder Straße jaamani.
S85 (Berliin)

**S85** on Berliini linnaraudtee liin, mis kulgeb Grünau ja Waidmannslusti vahel, kuid alates 2009. aasta talvest pole liin enam käigus olnud. Varem oli tegemist liiniga, millel oli 20 peatust ja mis oli käigus vaid tööpäeviti. Suurem osa ronge ei läbinud liini täies pikkuses, vaid sõitsid ainult Greifswalder Straße ja Schöneweide vahel.
Adavere vald

**Adavere vald** (saksa keeles *Gemeinde Addafer*) oli vald Põltsamaa kihelkonnas Viljandimaal.

Vald loodi 1866. aastal.

Vallamaja valmis 1868. aastal ja õnnistati 12. aprillil 1869, läks maksma 2613 rubla 17½ kopikat. See asus Puiatu külas.

Vallavanemad olid:

* 1. oktoober 1867 – 14. veebruar 1870 Tõnu Tikkar
* 14. veebruar 1870 – 23. jaanuar 1873 Hans Idam
* 23. jaanuar 1873 – 17. märts 1879 Jaan Pälsing
* 17. märts 1879 – 6. detsember 1882 Mihkel Limberg
* 6. detsember 1882 – 13. märts 1885 Adavere vallavanem
* 13. märts 1885 – 11. mai 1893 Kaarel Pälsing
* 11. mai 1893 – 5. veebruar 1897 Kustas Stamm
* 5. veebruar 1897 – 3. jaanuar 1900 Ado Tamm
* 3. jaanuar 1900 – 1. veebruar 1910 Mihkel Kirschberg
* 1. veebruar 1910 – 4. jaanuar 1916 Hans Limberg
* 4. jaanuar 1916 – 26. jaanuar 1918 Aleksander Mardus
* 26. jaanuar 1918 – 13. veebruar 1918 Jaan Prits
* 13. veebruar 1918 – 30. märts 1918 Aleksander Mardus
* 30. märts 1918 – 26. november 1918 Jaan Prits
* 26. november 1918 – 14. aprill 1920 Aleksander Mardus
* 14. aprill 1920 – 19. aprill 1920 Jüri Valtar
* 19. aprill 1920 – 24. juuli 1921 Jaan Adamson
* 24. juuli 1921 – 3. mai 1922 Otto Jürgen
* 3. mai 1922 – 11. aprill 1924 Johannes Limberg
* 11. aprill 1924 – 15. september 1924 Jaan Magnus
* 3. detsember 1924 – 24. august 1926 Jaan Soon
* 24. august 1926 – 12. märts 1927 Jaan Magnus
* 12. märts 1927 – Jüri Leisk

1939. aasta valdade reformi käigus läksid Adavere valla Metsapere küla Kamso-Põdra nr. 36, Karusaadu-Ado nr. 40, Kihnu nr. 41, Kotinaela-Pihlaka nr. 37-a, Kotinaela-Märt nr. 37-b, Riisna nr. 39, Sassi-Hans nr. 38, Koogi nr. 66 ja 67-a, Sutte ja Tuissaare talude maa-alad Imavere valla koosseisu. Ülejäänud valla maa-ala läks Põltsamaa valla koosseisu.

Vallas on sündinud õpetaja Martin Okas, advokaat ja poliitik August Leps, sõjaväelane August Leisk, metsaülem Johannes Okas.

## Viited

## Kirjandus
*Peatükk Adavere valla minevikust. Kaja, 2. november 1928, nr. 258, lk. 8.
Soojuskadu

**Soojuskadu** on ruumiõhust läbi välispiirete (seinad, lagi, põrand, aknad, uksed jne) väliskeskkonda kandunud soojushulk ajaühikus J/s=W.

Küte peaks kompenseerima hoone soojuskaod ja ventilatsioonikaod. Sellepärast võetakse soojuskadu kõigi küttesüsteemiga seotud arvutuste aluseks. Hoone soojuskaod arvutatakse iga välispiiret omava ruumi soojuskadude summana vastavalt standardile.

Soojuskadu *Φ*, W 

**Φ**= **U** x **A** x (**T**i - **T**u) 

   *U* = Materjali soojusjuhtivus W/(m2*K)
   *A* = Piirde pindala m2
   *Ti* = Arvutuslik sisetemperatuur C
   *Tu* = Arvutuslik välistemperatuur C
## Viited
Maadlus 1932. aasta suveolümpiamängudel

**[[Maadlus]] [[1932. aasta suveolümpiamängud]]el** toimus Los Angeleses Ameerika Ühendriikides.

## Medalialad

* Nii Kreeka-Rooma kui vabamaadluses võisteldi seitsmes kaalus: kuni 56 kg, kuni 61 kg, kuni 66 kg, kuni 72 kg, kuni 79 kg, kuni 87 kg ja üle 87 kg.
* Meeskondlikult Kreeka-Rooma ja vabamaadluses saavutas esikoha Rootsi.

## Tulemused Kreeka-Rooma maadluses

### Mehed 56 kg

### Mehed 61 kg

### Mehed 66 kg

### Mehed 72 kg

### Mehed 79 kg

### Mehed 87 kg

### Mehed +87 kg

## Tulemused vabamaadluses

### Mehed 56 kg

### Mehed 61 kg

### Mehed 66 kg

### Mehed 72 kg

### Mehed 79 kg

### Mehed 87 kg

### Mehed +87 kg
NYC Taxi

**"NYC Taxi"** on eesti laulja Getter Jaani esimene singel EP-lt. Laulu esmaesitlus toimus 3. märtsil konkursi "Eesti Laul 2012" finaalis, kus laval oli üle 50 inimese.

Laulu pealkiri tähendab New Yorgi taksot. Loole lisaks valmis ka New Yorgis tehtud video.

Raadio 2 aastahiti valimisel jäi laul 28. kohale.

## Edetabelid

## Viited
Presentism

**Presentism** on metafüüsiline seisukoht, mille kohaselt reaalselt eksisteerivad ainult objektid ja sündmused, mis on olevikus.
Kadakatäks

**Kadakatäks** (*Saxicola rubetra*) on linnuliik rästaslaste sugukonna täksi perekonnast.

## Levila

Kadakatäks pesitseb Euroopas ja Aasias ning talvitub Aafrikas. Eestis on kadakatäks rohkearvuline haudelind, tema pesitsusaegne arvukus on viimase hinnangu järgi 300 000 – 400 000 paari.

## Välimus
Kadakatäksi kehapikkus on 12–14 cm ja kaal 13–26 g. Linnu ülapool on tumepruun, rind ja kurgualune on oranžikad. Isaslinnul on lai valge kulmutriip ja peenem valge vööt alapõsel.

## Viited

## Välislingid
* 

*Kadakatäks Koostanud: Inga Sõelsepp. Loodusõpe  
*Kadakatäks Loodusteadusliku hariduse keskuse õpikeskkonnad.
Eternism

**Eternism** ehk **eternalism** on metafüüsiline seisukoht, mille kohaselt aeg on samasugune reaalsuse mõõde nagu ruumi kolm mõõdet, mistõttu minevik, olevik ja tulevik on kõik ühevõrra reaalsed. Selle teooria kohaselt Homeros eksisteerib reaalselt. Siiski tuleb paljudes keeltes minevikust, olevikust ja tulevikust rääkides kasutada erinevaid ajavorme.
Trükiveakurat

**Trükiveakurat** (*Diabolus typographicus*) on kuradike, kellega üritatakse välja vabandada trükiväljaannetesse sisse lipsanud vigu. Tema tõttu on paljude raamatutega kaasas *[[erratum]]* (mitmuses *errata*).

## Vaata ka
*Trükiviga
Carl Gustav Schultz noorem

**Carl Gustav Schultz** (9. jaanuar / 20. jaanuar 1768 Lääne-Nigula – 9. märts / 21. märts 1844 Kullamaa) oli Eestimaa vaimulik.

Schultz kasvas üles vaeslapsena, teda kasvatasid pastorid Jonas Laurentii Carlblom ja Johann Lithander ning koolitasid Tallinna Gümnaasiumi professorid Geyser ja Gustav Sverdsjö. Aastatel 1774–1785 õppis ta Tallinna Gümnaasiumis. Immatrikuleeriti 26. oktoobril 1785 Kieli ülikooli, oli kohal veel aastal 1788. Ordineeriti 29. aprillil / 10. mail 1789 pastoriks.

Ta oli aastatel 1789–1796 Kullamaa Püha Johannese koguduse adjunktpastor, aastatel 1796–1844 sama koguduse pastor. Lisaks oli ta 10. jaanuarist / 22. jaanuarist 1825 Maa-Lääne praostkonna praost ja aastast 1835 *senior ministerii*.

Schultz tegi kaastööd O. W. Masingule, kirjutades oma kihelkonna taevaskäijatest.

## Isiklikku
Nii tema isa Carl Gustav Schultz kui ka vanaisa Georg Friedrich Schultz olid Lääne-Nigula Püha Nikolause koguduse õpetajad, vanavanaisa Georg Schultz oli Ridala Püha Maarja Magdaleena koguduse õpetaja; tema vanavanaisa Daniel Vick oli Haapsalu Püha Johannese koguduse õpetaja. 

Ta oli kolm korda abielus: tema esimese abikaasa Augustine (1772–1808) isa Anton Friedrich Bornwasser oli Vigala ja Rõuge Maarja koguduse õpetaja, sellest abielust sündinud poeg August Konstantin Schultz oli samuti Kullamaa Püha Johannese koguduse õpetaja; tema teise abikaasa Johanna Juliane (1770–1819) isa Otto Wilhelm Eberhard oli Vastseliina ja Rapla Maarja-Magdaleena koguduse õpetaja.

## Viited
Põhja-Korea tuumarelvad

**[[Põhja-Korea]]** (ametliku nimega Korea Rahvademokraatlik Vabariik) on andnud teada, et ta omab tuumarelva ja paljud teised riigid usuvad seda väidet. CIA on andnud hinnangu, et Põhja-Koreal on ka lisaks oluline keemiarelva arsenal. 

Põhja-Korea kuulus varem Tuumarelvade leviku tõkestamise lepingule allakirjutanud riikide hulka, kuid 2003. aastal, tsiteerides Ameerika Ühendriikide ebaõnnestunud kooskõlastatud raamistiku lepet (Agreed Framework) Põhja-Koreaga. 1994. aastal sõlmitud lepinguga Ameerika Ühendriikide vahel, millega taheti vähendada Põhja-Korea tuumaambitsioone tõi kaasa suhete paranemise ja aitas Põhja-Koreal varustada ennast teatud energiavarudega tuumareaktorite abil.

9. oktoobril 2006 teatas Põhja-Korea valitsus, et esimest korda viidi edukalt läbi tuumakatsetus. Samal ajal tuvastasid USA Geoloogiakeskus ja Jaapani seismoloogilised asutused 4,3-magnituudilise maavärina Põhja-Koreas, seda on ka Põhja-Korea väidetega kinnitanud.

IAEA peadirektor Mohamed El-Baradei avaldas arvamust, et 2009. aasta aprilliks oli Põhja-Koreast saanud "täiemahuline tuumaelektrijaam". Põhja-Korea korraldas 25. mail 2009 järjekordse tuumakatsetuse, mis arvatakse olevat 4,7-magnituudilise maavärina põhjustaja. Katsetuse koha kohta pole avaldatud ametlikku informatsiooni. On arvatud, et see toimus Põhja-Korea kirderegioonis Kilju linna lähedal.
Eesti siseminister

**Siseminister** on Vabariigi Valitsuse liige, kes juhib Siseministeeriumi. Ta korraldab ministeeriumi valitsemisalasse kuuluvaid küsimusi riigi sisejulgeoleku tagamise ja avaliku korra kaitsmise, riigipiiri valvamise ja kaitsmise ning piirirežiimi tagamise, kriisireguleerimise, riigireservi ning tuletõrje- ja päästetööde ning kodakondsuse ja migratsiooniga seotud asjade korraldamisel.

Siseminister otsustab ministeeriumi hallatavate riigiasutuste moodustamise ning kinnitab nende põhimääruse, struktuuri ja töökorralduse. Lisaks annab minister valitsusele aru ministeeriumi tegevusest. Ta esitab valitsusele ettepanekuid ministeeriumi eelarve ning vajaduse korral lisaeelarve kohta. Ühtlasi otsustab ta eelarvevahendite kasutamise üle ning jälgib eelarve täitmist. Minister kinnitab riigieelarvest lähtudes ka ministeeriumi valitsemisala riigiasutuste eelarved.

Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. 25. märtsist 2025 on siseminister Igor Taro.

## Eesti siseministrid 1918–1940
**Parteid**

## Eesti siseministrid eksiilis

## Eesti siseministrid 1991–
**Parteid**

## Vaata ka
*Eesti siseministeerium
*Eesti NSV siseministeerium

## Viited
Uue-Põltsamaa mõisa kalmistu

**Uue-Põltsamaa mõisa kalmistu** on kalmistu Põltsamaa kihelkonnas Viljandimaal, tänapäevase haldusjaotuse järgi Põltsamaa linnas Jõgeva maakonnas. Kalmistu jääb kunagisest mõisakeskusest linnulennult umbes ühe kilomeetri kaugusele idakirdesse.

## Ajalugu
Kalmistu rajasid Uue-Põltsamaa mõisa tollased omanikud Lilienfeldid umbes 1770. aastate algul, kui Põltsamaa mõis jagati Uue- ja Vana-Põltsamaa mõisaks ning Uue-Põltsamaa mõisas ehitati välja uued hooned. Esimene matus uuel kalmistul toimus 1771. aastal.

Uue-Põltsamaa mõisa kalmistule on arvatavasti maetud 28 lahkunut. Praegu pole see kalmistu kasutusel. 

Lähestikku asuvad Uue-Põltsamaa mõisa kalmistu ja uus kihelkonnakalmistu moodustavad alates 1997. aastast ühise riikliku kultuurimälestise – Põltsamaa kalmistu. Nende vahele jääb eraldi kultuurimälestisena Põltsamaa II maailmasõja matmispaik, kuid nendel mälestistel on ühine kaitsevöönd. 

## Kalmistu kabel
Kalmistu idaosas paikneb matusekabel, mis on ehitatud umbes 19. sajandi keskel (ehitusmeister Johann Mühlhausen). Kabeli torni lühendati 1916. aastal. Praegu on kabel kasutuses matmistarvete hoiukohana.

## Kalmistule maetuid
*Georg von Lilienfeld (1828–1881), maanõunik
*Karl Magnus von Lilienfeld (1875–1907), Pasewalki kürassiirirügemendi leitnant

## Vaata ka
*Hauaskulptuur, 1905

## Viited

## Kirjandus
*Harald Rebane. Väikekalmistud Põltsamaal ja lähikonnas. [I osa] Vooremaa, 12. september 1996 
*Harald Rebane. Väikekalmistutest Süda-Eestis. – Linnade haljastud ja nende kaitse. Tartu-Tallinn 2001. Lk 100-101
*Taavi Pae. "Eesti kalmistute kujunemine ja paiknemise seaduspärasused". Magistritöö Tartu Ülikooli Geograafia Instituudis. Tartu 2002
*Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
*Kadri Tael. Põltsamaa kalmistute pärand. II osa. Vali Uudised, 31. jaanuar 2014. Lk 6
*Robert Treufeldt. "Põltsamaa kalmistud Eesti kalmistute pärandis, 2. osa". Vali Uudised nr 25, 28. märts 2014. Lk 5
*Robert Treufeldt. "Põltsamaa kalmistud Eesti kalmistute pärandis, 3. osa". Vali Uudised nr 27, 4. aprill 2014. Lk 5

## Välislingid
*Uue-Põltsamaa mõisa kalmistu Veljo Ranniku kogus. Muinsuskaitseameti fotokogu
Maadlus 1928. aasta suveolümpiamängudel

**[[Maadlus]] [[1928. aasta suveolümpiamängud]]el** toimus Amsterdamis, Hollandis.

## Medalialad

Kreeka-Rooma maadluses võisteldi kuues kaalus: kuni 58 kg, kuni 62 kg, kuni 67,5 kg, kuni 75 kg, kuni 82,5 kg ja üle 82,5 kg.
Vabamaadluses võisteldi seitsmes kaalus: kuni 56 kg, kuni 61 kg, kuni 66 kg, kuni 71 kg, kuni 79 kg, kuni 87 kg ja üle 87 kg.

## Tulemused Kreeka-rooma maadluses

### Mehed 58 kg

### Mehed 62 kg

### Mehed 67,5 kg

### Mehed 75 kg

### Mehed 82,5 kg

### Mehed üle 82,5 kg

## Tulemused vabamaadluses

### Mehed 56 kg

### Mehed 61 kg

### Mehed 66 kg

### Mehed 72 kg

### Mehed 79 kg

### Mehed 87 kg

### Mehed üle 87 kg
August Konstantin Schultz

**August Konstantin Schultz** (26. august/7. september 1805 Kullamaa – 14. juuni/26. juuni 1848 Kullamaa) oli Eesti vaimulik.

Ta õppis Tallinna toomkoolis ja aastatel 1827–1830 Tartu Ülikooli usuteaduskonnas. Ta oli seejärel Eestimaal koduõpetaja ja Smolnõi aadlineidude Maria instituudi saksa keele ja kirjanduse õpetaja. Ordineeriti 12. novembril/24. novembril 1844 õpetajaks.

Ta oli aastatel 1844–1848 Kullamaa Püha Johannese koguduse õpetaja. Ta asutas 6. mail/18. mail 1845 Kullamaale abipiibliseltsi.

## Isiklikku
Tema isa Carl Gustav Schultz oli Kullamaa Püha Johannese koguduse õpetaja, vanaisa Carl Gustav Schultz ja vanavanaisa Georg Friedrich Schultz olid Lääne-Nigula Püha Nikolause koguduse õpetajad. Teine vanaisa Anton Friedrich Bornwasser oli Vigala ja Rõuge Maarja koguduse õpetaja.

## Viited

## Välislingid
*http://personen.digitale-sammlungen.de/baltlex/Blatt_bsb00000433,00167.html?prozent=
Rudolf Svensson

**Johan Rudolf Svensson** (27. märts 1899 – 4. detsember 1978) oli läbi aegade edukaim Rootsi maadleja nelja medaliga olümpiamängudel.

Olümpiamängudel on rohkem medaleid (5) võitnud ainult Wilfried Dietrich. 4 medalit on võitnud veel: Aleksandr Karelin, Bruce Baumgartner, Søren Marinus Jensen, Artur Taimazov, Imre Polyák ja Eino Aukusti Leino.

Esimeses maailmasõjas oli ratsaväe teenistuses, hiljem töötas tuletõrjujana.

2005. aastast kuulub Fila Hall of Fame'i.

## Välislingid
*
Farss

**Farss** (ka **jant**) on jämekoomilist tehnikat kasutav, enamasti olustikulise sisuga näidend, kus domineerib situatsioonikoomika, mis õige sageli on seotud füsioloogiliste seikadega, farss on räme ja frivoolnegi. 

Farss madaldab ja profaneerib. Farsilik alge on tugev antiikkomöödias (Aristophanes, Plautus), kuid žanrina kujunes välja keskajal, ilmaliku draama ühe vormina ("Meister Pathelin" jt). Algselt tähendas "farss" vaimuliku draama koomilist vahepala. Eesti dramaturgidest on farsse kirjutanud näiteks Mati Unt: B. Thomase vaba töötlus "Charley tädi", traagilist ainet rämedasse koomikasse transponeeriv tragifarss "Keiser Nero eraelu". 

Farssi iseloomustavad päriselust võetud teemad, jämekoomilised situatsioonid, kontrastsed ja sageli karikeeritud tüüptegelased. 

Farss võib olla näidend, film või televisioonis esitatav lavastus.

Kui mingi situatsioon elus tundub labaselt koomiline, võib ka seda farsiks nimetada, kuigi osalistele ei pruugi olukord naljakas tunduda.

Situatsioonikoomikas etendatakse naljakaid olukordi, nagu ootamatu ebaõnnestumine, äravahetamised, automatiseerunud tegevus, ebakohane käitumine, üllatuslikud süžeepöörakud jne. Füüsilise tegevusega naerma ajamisel on tegemist farsiga, süžeelised ootamatused esinevad pigem intriigikomöödias.

## Vaata ka
*vastlamängud

## Välislingid
*IMDB nimekiri filmi ja televisiooni farssidest
Alfred Schütz

**Alfred Schütz**  (13. aprill 1899 Viin – 20. mai 1959 New York) oli Austria sotsioloog.

Tema teaduspärandi uurimisele ja edasiarendamisele on pühendunud alates 2009. aastast välja antav aastaraamat *Schutzian Research: A Yearbook of Lifewordly Phenomenology and Qualitative Social Science*.
Protoneerimine

Keemias tähendab **protoneerimine** (ka **protoonimine**) vesinikiooni ehk prootoni H+ liitumist mingi aatomi, molekuli või iooniga. Ained protoneeruvad, kui neile lisatakse vesinikioone, s.t. happeliste ainete lisamisel.

Bronsted-Lowry hapet defineeritakse kui keemilist ühendit, mis protoneerib mingi teise (aluselise) ühendi. Protoneerimine on oluline keemilise reaktsiooni staadium paljudes protsessides. Mõned klassikalised protoneerimise näited:
*vee protoneerimine väävelhappega
:H2SO4  + H2O   →   H3O+  +  HSO4−
*karbokatiooni moodustumine isobuteeni (happekatalüütilisel) protoneerimisel 
:(CH3)2C=CH2  +  HBF4   →   (CH3)3C+  +  BF4−
*ammoniaagi protoneerimine vesinikkloriidiga annab ammooniumkloriidi
:NH3  +  HCl   →   NH4+  +  Cl−

Protoneerimine on enamasti kiire ja pöörduv protsess. Protoneerimine ja selle pöördreaktsioon – deprotoneerimine esinevad paljudes happe-aluse reaktsioonides. Ka eeltoodud reaktsioonid on põhimõtteliselt pöörduvad.  Teatud juhtudel protoneerimine indutseerib substraadi isomerisatsiooni. Näiteks ''cis''-alkeenidest võib saada ''trans''-alkeeni katalüütilise hulga prootonhappe toimel.

## Vaata ka
*Deprotoneerimine
*Happeline katalüüs
*Prooton
John Kuck

**John Henry Kuck** (27. aprill 1905 &ndash; 21. september 1986) oli USA kergejõustiklane, kes võistles peamiselt kuulitõukes.

Kansase osariigis Wilsonis sündinud Kuck esindas USA-d 1928. aasta suveolümpiamängudel Hollandis Amsterdamis, kus ta võitis kuldmedali meeste kuulitõukes.

Ekslikult on arvatud, et ta võis olla eesti päritolu.

## Viited

## Välislingid
* John Kuck
Varallo

**Varallo** (Piemonte: *Varal*), üldiselt tuntud ka kui **Varallo Sesia**, on vald ja linn umbes 7400 elanikuga Vercelli provintsis Itaalia Piemonte regioonis. 

See asub Valesias, 66 km Vercellist loodes ning kõrgusel 450 meetrit merepinnast.
Kunagi kutsuti seda linna Varadeks, see on poolitatud Mastallone ojaga kaheks väikelinnaks (Varallo Vecchia ja Varallo Nuova).
1971. aastal autasustati Varallo linna Sõjaliste Teenete Kuldmedaliga (*Golden Medal for Military Value*) oma rahva heaks II maailmasõjas tehtu eest.

### Looduslikud olud

Sesia org on väga kitsas. Varallo asub selle vasakul pangal, kus Mastallone voolab Sesiasse.
Linn on ümbritsetud Alpi eelmäestikega ning see ei asu kaugel Monte Rosast, mis on ümbritsevatelt mägedelt näha.

### Vaatamisväärsused

San Gaudenzio, Santa Maria delle Grazie ja Santa Maria di Loreto kirikutes leidub kunstnik Gaudenzio Ferrari teoseid, kes oli sündinud naabruskonnas – Valduggias.
Muuseumitest ja galeriidena on kaasa arvatud näiteks Pinacoteca Civica ("Taaveti ja Koljati" pilt, kujutatud Tanzio da Varallo poolt, kes sündis Riales), Museo Comola, Museo Scaglia ja Museo di Storia Naturale Calderini.

Sacro Monte di Varallo linnast 50 m kõrgemal asub üks kuulsamaid Piemonte rändurite paiku, ja vanim Sacri Monti of Piedmond and Lombardy, mis on 2003. aastal lisatud UNESCO maailmapärandi nimistusse. Ümbrus koosneb käänulistest teedest, mis viivad mööda 45 kabeli taolist piiret kus on elusuuruses maalitud terrakotafiguurid freskotaustadega (maalitud Gaudenzio Ferrari ja teiste poolt). Elavad pildid kujutavad enamasti stseene Jeesuse elust. Selle pildirea loomise ajendiks oli frantsisklane Bernardino Caimi, kelle eesmärgiks oli kohalikul tasandil reprodutseerida pilte ränduritest. Põhiline rändurite kirik ehitati Pellegrino Tibaldi poolt pärast 1578. aastat. Nendes Ferrari teostes saab jälgida tema arengut.
Wilfried Dietrich

**Wilfried Dietrich** (14. oktoober 1933 – 3. juuni 1992) oli Saksamaa maadleja. Ta on võitnud olümpiamängudel viis medalit ja on medalite arvult edukaim maadleja maailmas. Neli medalit on võitnud: Aleksandr Karelin, Bruce Baumgartner, Søren Jensen, Imre Polyák, Eino Aukusti Leino, Johan Rudolf Svensson.

1968. aasta olümpiamängude avatseremoonial oli ta Lääne-Saksamaa meeskonna lipukandja.

Ta nimetati 1969. aastal Schifferstadti linna aukodanikuks.

1972. aasta OM-il tegi Dietrich ülerinnaheite 198 kg kaaluvale ameeriklasele Chris Taylorile, mida on nimetatud "sajandi heiteks".

Võistles kokku viitel olümpiamängudel.
## Viited

## Välislingid
*
Bruce Baumgartner

**Bruce Robert Baumgartner** (sündinud 2. novembril 1960) on endine Ameerika Ühendriikide maadleja.

Võitnud 15 korda Ameerika Ühendriikide meistrivõistlustel esikoha vabamaadluses.

1995. aastal anti talle James E. Sullivani auhind, mida antakse alates 1930. aastast USA amatöörsportlastele väljapaistvate saavutuste eest. Maadlejatest on saanud selle auhinna ka Rulon Gardner ja John Smith.

1996. aastal olümpiamängude avatseremoonial oli ta Ameerika meeskonna lipukandja.

Pärast tippsportlase karjääri lõppu asus Baumgartner tööle Edinboro Ülikooli Pennsylvanias.
## Viited

## Välislingid
*
Tim Bendzko

**Tim Bendzko** (sündinud 9. aprillil 1985 Berliinis) on Saksa laulja ja laulukirjutaja.

## Elukäik
Bednzko kasvas üles Berliini Köpenicki rajoonis. Ta käis spordigümnaasiumis ning kuulus 1. FC Union Berlini jalgpalliklubisse. Hiljem õppis ta Berliini Vabas Ülikoolis teoloogiat ning töötas autooksjonipidajana.

Muusikaga hakkas Bendzko tegelema kitarriõpingute käigus, esimesed laulud kirjutas ta 16aastaselt. Tänu talendivõistluse võimisele sai ta 2009. aasta suvel võimaluse esineda 20 000 inimesele Berliner Waldbühnel, ühes Euroopa suurimas kontserdipaigas. Seejärel pühendus ta täielikult muusikale ning sõlmis lepingu Sony Musicuga. 

17. juunil 2011 ilmus Tim Bendzko debüütalbum „Wenn Worte meine Sprache wären”. Selle esimene singel „Nur noch kurz die Welt retten” oli ilmunud juba 27. mail. Nii albumit kui singlit on müüdud enam kui 300 000 eksemplari.

2011. aastal oli Tim Bendzko koos oma saateansambliga soojendusesinejaks Elton Johni kui Joe Cockeri kontserditurneel Saksamaal. 29. septembril 2011 esindas Bendzko Berliini Bundesvision Song Contest 2011-l (Saksamaa liidumaadevaheline lauluvõistlus) ning võitis konkursi oma debüütalbumi nimilooga „Wenn Worte meine Sprache wären”. Novembris 2011 võitis ta Bambi auhinna aasta uue tulija kategoorias. 

2012. aastal tegi Bendzko kontserditurnee Saksamaal, Šveitsis ja Austrias.

## Diskograafia

**Albumid**
* "Wenn Worte meine Sprache wären" (17. juuni 2011)

**Singlid**
* "Nur noch kurz die Welt retten" (27. mai 2011)
* "Wenn Worte meine Sprache wären" (30. september 2011)
* "Ich laufe" (9. märts 2012)

## Auhinnad

* Bundevision Song Contest 2011 võit
* Audi Generation Award 2011 võitja muusika kategoorias
* Bambi 2011 uue tulija kategoorias
* 1LiveKrone auhinna võitja parima singli kategoorias

## Viited

## Välislingid
*Ametlik veebileht
*Profiil Sony Musicu veebilehel
Juhan Jõgi

**Juhan Jõgi** (varem **Johannes Jõggi**; 25. märts 1907 Tarvastu vald – 7. oktoober 1989 Koeru) oli eesti vaimulik.

Ta õppis kohalikus algkoolis ja Viljandi Maakonna Poeglaste Gümnaasiumi humanitaarharus, gümnaasiumi lõpetas aastal 1927. Seejärel õppis ta aastatel 1927–1928 Tartu Ülikooli filosoofiateaduskonnas ja 1929–1931 usuteaduskonnas; oli Korporatsioon Ugala vilistlane.

1931. naasis ta isakoju, kuna majapidamist juhtima jäänud vend suri. Isakoju jäi ta kümneks aastaks. Kuna alanud sõda tõi kaasa kooliõpetajate põua, töötas ta Sürgavere Põhikooli õpetajana ja aastatel 1944–1947 ka koolijuhatajana. Veel oli ta õpetaja Reegoldi, Metsküla ja Kõpu algkoolis kuni 1956. aastani. 

1956. aastast töötas ta Tarvastu kolhoosi agronoomina. Tema tööd seemnekasvatuse alal hinnati rahvamajanduse saavutuste näitusel 1959. aastal II koha vääriliseks. 

1962. aastast õppis ta Usuteaduse Instituudis, kus lõpetas varem pooleli jäänud teoloogise stuudiumi. Ordineeriti 26. detsembril 1963 Tallinna Toomkirikus peapiiskop Jaan Kiiviti (assisteerisid Edgar Hark ja Harri Haamer) poolt (koos Eenok Haameriga) aseõpetajaks. Õpetajaõigused sai 9. aprillil 1970. 

Ta oli aastatel 1962–1963 Hargla koguduse jutlustaja ja 1963–1966 sama koguduse aseõpetaja. 15. detsembrist 1966 vabastati ta Hargla õpetaja kohalt ja ta oli peaaegu aasta aega (1966–1967) Äksi Andrease koguduse hingekarjane. Seejärel oli ta aastatel 1967–1989 Koeru Maarja-Magdaleena koguduse õpetaja.

## Viited

## Välislingid
* Rita Puidet Põldude ja hingede aednik Juhan Jõgi Eesti Kirik 29. märts 2007
ECREA

**ECREA** ehk **Euroopa kommunikatsiooniuuringute ja hariduse assotsiatsioon** (*European Communication Research and Education Association*) on Euroopa suurim meedia ja kommunikatsiooni (teabelevi) uuringutega tegelevaid inimesi ja asutusi ühendav organisatsioon.

Organisatsioon loodi aastal 2005. Aastal 2011 oli selles umbes 2700 liiget. ECREA peakorter asub Brüsselis.

Eesti osalus selles organisatsioonis on märkimisväärselt tugev. Aastail 2005–2009 oli ECREA doktorikooli korraldajaks Tartu, järgnevail aastail Ljubljana.

## Välislingid
*ECREA koduleht
Koomiline ajastus

**Koomiline ajastus** on rütmi, tempo ja pauside õigeaegne kasutamine eesmärgiga tekitada humoorikaid olukordi ja inimesi naerutada. Peamiselt kasutavad seda koomikud ja näitlejad, kes esinevad laval, filmides, teatris. Kuid ajastatuse ja rütmiga mängimise võtteid saab kasutada ka kirjutatud tekstis või muusikas.

"Jalaga tagumikku" naljade puhul on ajastus väga oluline – ämbritäis vett saab alles siis kellelegi pähe või peast mööda kukkuda, kui vaataja on selleks valmis.

Farsi puhul kasutatakse nii kiirendatud kõnet kui ka kiirendatud liikumist: inimesed jooksevad kaelamurdva kiirusega toast tuppa, sisse ja välja.

Kõnes õiges kohas pauside tegemine võib muuta tavalise teksti naljakaks. Näiteks lause lõppu jäetud paus seab öeldu kahtluse alla.
Sõnavara

**Sõnavara** ehk **leksika** on kõik mingisse keelde või allkeelde või ühe isiku keeletarvitusse kuuluvad sõnad ja sõnade püsiühendid kokku.

Nii võime rääkida näiteks eesti keele sõnavarast, Reigi murraku sõnavarast, ehituse sõnavarast, Friedebert Tuglase sõnavarast.

Tööstuse osatähtsuse suurenemine vähendab loodusega seotud sõnavara.

## Vaata ka
*Emotsioonisõnavara

## Viited

## Välislingid

*Eesti keele käsiraamat
Karl Koppel

**Karl Koppel** (14. november/27. november 1900 Luunja vald, Tartumaa – 14. märts 1976) oli eesti vaimulik.

Ta õppis Kokora ministeeriumikoolis, Tartu Kooliõpetajate Ühisuse Kaubanduskoolis ja aastatel 1924–1928 Tallinna Rahvaülikoolide Seltsi Erakolledžis, mille humanitaarharu ta lõpetas. Aastatel 1928–1935 õppis ta Tartu Ülikooli usuteaduskonnas, ta oli Akadeemilise Usuteadlaste Seltsi liige. Prooviaastal oli ta Tartu Maarja koguduses. Ordineeriti 31. mail 1936 õpetajaks.

Ta oli pärast ordineerimist EELK vikaarõpetaja. Aastatel 1941–1943 oli ta Kursi Maarja-Eliisabeti koguduse õpetaja kohusetäitja. Aastatel 1944–1954 oli ta õpetaja kohusetäitjaks ning aastatel 1954–1963 õpetajaks Maarja-Magdaleena koguduses, lisaks oli ta aastatel 1944–1956 Vara Brigitta koguduse hooldajaõpetaja. Aastatel 1963–1967 oli ta Võnnu Jakobi koguduse õpetaja.

Karl Koppel suri aastal 1976.

## Viited

## Välislingid
* Elulugu EELK kodulehel